Diari Oficial de la Generalitat Valenciana


Sumari del DOGV 3266, del 17-06-1998 (1998/4117)

RESOLUCIÓ de 23 d'abril de 1998, de la Direcció General d'Ordenació, Innovació Educativa i Política Lingüística, per la qual es resol el concurs públic d'ajudes per al desenrotllament de projectes de compensació educativa en centres privats concertats que imparteixen ensenyaments de règim general d'Educació Primària i primer cicle de l'Educació Secundària Obligatòria, per al segon i tercer quadrimestre del curs escolar 1997/98.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4117


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 23 d'abril de 1998, de la Direcció General d'Ordenació, Innovació Educativa i Política Lingüística, per la qual es resol el concurs públic d'ajudes per al desenrotllament de projectes de compensació educativa en centres privats concertats que imparteixen ensenyaments de règim general d'Educació Primària i primer cicle de l'Educació Secundària Obligatòria, per al segon i tercer quadrimestre del curs escolar 1997/98. [1998/4117]
  
Per ordre de 2 de febrer de 1998, de la Conselleria de Cultura, Educació i Ciència, es va convocar un concurs públic d'ajudes per al desenrotllament de projectes de compensació educativa en centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria, per al segon i tercer quadrimestre del curs escolar 1997/98 (DOGV núm. 3.198, de 6 de març).
  
Després d'haver examinat les sol·licituds d'ajudes presentades i la documentació assenyalada com a preceptiva en la base tercera de l'annex I de l'esmentada ordre, i vista la proposta de concessió i denegació de les ajudes que eleva la comissió creada a l'efecte, en compliment del que es preceptua en la base sisena de la mencionada ordre de convocatòria.
  
Conforme a la disposició final primera i la base setena, punt 1, de l'Ordre de 2 de febrer de 1998, i al contingut del Decret 261/1995, de 29 d'agost, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, la Direcció General d'Ordenació i Innovació Educativa i Política Lingüística, per delegació del conseller de Cultura, Educació i Ciència, resol:
  
Primer
  
Aprovar, per al segon i tercer quadrimestre del curs escolar 1997/98, el desenrotllament o pròrroga dels projectes de compensació educativa dels centres privats concertats que impartisquen ensenyaments de règim general d'Educació Primària i primer cicle de l'Educació Secundària Obligatòria, que figuren en l'annex.
  
Segon
  
Concedir a aquests centres, per al segon i tercer quadrimestre del curs escolar 1997/98, les ajudes econòmiques que figuren en l'annex, a fi de fer possible el desenrotllament dels projectes aprovats.
  
Tercer
  
El pagament de les subvencions es realitzarà a càrrec de la dotació pressupostària de la línia de subvenció 4.15 de la secció, servei i programa 06.89.120.46 d'Ordenació i Innovació Educativa i Formació del Professorat del Pressupost de la Generalitat Valenciana per a 1998, segons el que preveu l'article 2, punt 1, de la mencionada ordre.
  
Quart
  
La justificació per part dels beneficiaris de les esmentades ajudes i el règim de pagament d'aquestes s'haurà de realitzar segons el que s'estableix en la base vuitena de l'Ordre de 2 de febrer de 1998.
  
Conforme al que preveu l'apartat 4 de la base vuitena de l'Ordre de 2 de febrer de 1998, el període de què disposaran els beneficiaris per a justificar davant la Direcció General d'Ordenació i Innovació Educativa i Política Lingüística la subvenció corresponent al segon i tercer quadrimestre del curs escolar 1997/98 finalitzarà el dia 5 de juliol de 1998. En cas que no es presente la justificació en el període indicat, el beneficiari perdrà el dret a la subvenció.
  
DISPOSICIÓ FINAL
  
Contra la present resolució, que posa fi a la via administrativa, s'hi podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de la seua publicació en el Diari Oficial de la Generalitat Valenciana, segons el que s'estableix en l'article 58.1 de la Llei Reguladora de la Jurisdicció Contenciosa Administrativa.
  
La interposició d'aquest recurs requerirà la comunicació prèvia a l'òrgan que va dictar l'acte, segons el que es disposa en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 d'abril de 1998.- El director general d'Ordenació, Innovació Educativa i Política Lingüística: Josep Vicent Felip i Monlleó.
  
ANNEX
  
Relació de projectes de compensació educativa en centres privats concertats aprovats
  
Codi Centre Localitat Quantitats
  
 assignades
  
Alacant
  
83952817 Casa larga Alacant/Alicante 3.800.000
  
95119980 Nazaret Alacant/Alicante 5.586.000
  
36841271 La Presentación Alcoi/Alcoy 4.265.000
  
30812689 Hogar infant. Santa Ana Alcoi/Alcoy 135.000
  
57573440 San José Obrero Orihuela-
  
 R.Bonanza 5.000.000
  
València
  
24990032 Jesús Obrero Gandia 282.000
  
77267268 Santa Cruz Mislata 2.870.000
  
63937982 Madre Petra Torrent-Vedat 269.000
  
13253153 Assumpció de la
  
 Nostra Senyora Riba-roja de Túria 250.000
  
94714546 Centro de Estudios Europa València 250.000
  
73556148 Jesús María-Fuensanta València 1.609.000
  
04419184 Niño Jesús València 2.682.000
  
01415441 Ntra. Sra. Desamparados València 269.000
  
24016910 Santa Magdalena Sofía València 269.000
  
35531519 Santiago Apóstol València 1.314.000
  
 Conselleria de Medi Ambient